แนวโน้ม SET เช้านี้ผันผวน กังวลการเมืองตปท. จับตาแนวรับ 1,285 จุด
แนวโน้ม SET เช้านี้ผันผวน กังวลการเมืองตปท. จับตาแนวรับ 1,285 จุด
แนวโน้ม SET เช้านี้ผันผวน กังวลการเมืองตปท. จับตาแนวรับ 1,285 จุด
25 พ.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้แกว่งไซด์เวย์ในกรอบจำกัด เนื่องจากปัจจัยต่างประเทศยังมีความกังวลสถานการณ์การเมือง อย่างการประท้วงในฮ่องกง และความชัดแย้งระหว่างจีน และสหรัฐฯ อาจจะนำไปสู่สงครามการค้ารอบใหม่
ทั้งนี้ในประเทศก็มีปัจจัยหนุนจากความคาดหวังการคลายล็อกดาวน์ เฟส 3 ดังนั้น ปัจจัยใน-ต่างประเทศจึงคละกัน ด้านตลาดหุ้นในภูมิภาคเอเชียเช้านี้ก็เคลื่อนไหวทั้งในแดนบวก-ลบด้วย โดยวันนี้มีหลายตลาดปิดทำการ อย่างตลาดหุ้นอังกฤษ, ตลาดหุ้นสหรัฐ, ตลาดหุ้นอินโดนีเซีย, ตลาดหุ้นฟิลิปปินส์ เป็นต้น
อย่างไรก็ดี ให้ติดตามสถานการณ์ความตึงเครียดระหว่างจีน และสหรัฐฯ รวมถึงติดตามสถานการณ์การแพร่ระบาดไวรัสโควิด-19 ต่อไป โดยเฉพาะในอเมริกาใต้ ที่ขณะนี้แพร่ระบาดหนัก
พร้อมให้แนวรับ 1,285 จุด ส่วนแนวต้าน 1,312 จุด
 
 